Na osnovu člana 4 stav 6 Pravilnika o postupanju sa gradjevinskim otpadom, načinu i postupku prerade gradjevinskog otpada, uslovima i načinu odlaganja cement azbestnog gradjevinskog otpada („Sl.list Crne Gore“, br. 50/12), Zaključaka Vlade Crne Gore, br. 08-1876 od 20.08. 2015. godine, člana 6 stav 1 Odluke o komunalnom uredjenju grada („Sl.list Crne Gore – Opštinski propisi“, br. 39/09 ) i člana 44 Statuta opštine Mojkovac („Sl.list Crne Gore – Opštinski propisi“, br.31/10 i 26/12), Skupština opštine Mojkovac, na sjednici održanoj dana 26.07.2016.godine, donijela je

O D L U K U
o odredjivanju lokacije za privremeno skladištenje neopasnog gradjevinskog otpada 

Član 1

Ovom odlukom određuje se lokacija za privremeno skladištenje neopasnog građevinskog otpada sa teritorije opštine Mojkovac.
Član 2

Pod neopasnim građevinskim otpadom, u smislu zakona i ove odluke, podrazumijeva se otpad koji nastaje prilikom izgradnje, održavanja i rušenja gradjevinskih objekata, koji nije opasan otpad i koji se može koristiti za ponovnu upotrebu za istu ili drugu namjenu.

Član 3

Privremeno skladištenje neopasnog gradjevinskog otpada, do njegove prerade i ponovne upotrebe, obavljaće se na lokaciji na kojoj se skladišti komunalna otpad, na dijelu katastarske parcele br. 751 KO Podbišće, odnosno u „Zoni 3“,  površine 3200m², koja je, Odlukom o načinu privremenog skladištenja komunalnog otpada i uslovima zaštite životne sredine i zdravlja ljudi („SL. List Crne Gore-opštinski propisi“, br. 19/2013), određena kao zona inertnog otpada. 

Lokaciju iz stava 1 ovog člana uređuje i održava DOO „Komunalne usluge - Gradac“  Mojkovac, u skladu sa zakonom i drugim propisima.

Član 4

Način privremenog skladištenja neopasnog građevinskog otpada iz člana 2 ove Odluke i uslove zaštite životne sredine propisaće nadležni organ lokalne uprave posebnom odlukom.

Član 5
Ova odluka stupa na snagu osmog dana od dana objavljivanja u „Službenom listu Crne Gore –  Opštinski propisi“.

